Verander ’n lewe met ’n gevulde skoenboks(Foto: Santashoebox.org.za) Die 2021-weergawe van die Santa Shoebox-projek het pas geopen en jy kan ŉ minderbevoorregte kind se dag ophelder met ŉ skoenboks as spesiale Kersgeskenk. Santa Shoebox se span meen die projek is vanjaar belangriker as ooit tevore. Baie kinders het tydens die pandemie ŉ moeilike tyd beleef en ŉ eenvoudige Santa Shoebox sal die ware feestelike Kersvreugde vir die kinders bring. Die Santa Shoebox-projek is in 2006 begin as ŉ manier vir mense om geskenke te gee aan kinders wat nie so bevoorreg is om ŉ feestyd in die Kersseisoen te ervaar nie. Die eerste keer toe die projek onderneem is, is daar slegs 180 van die gevulde skoenbokse aan kinders in nood uitgedeel. In 2020 het die getal skoenbokse een miljoen oorskry. Die liefdadigheidsorganisasie het die lewe van meer as 1 017 741 minderbevoorregte kinders van alle agtergronde in Suid-Afrika en Namibië geraak. Hoe om betrokke te raak: Aflewerings sal teen die einde van Oktober en vroeg in November plaasvind en alle Covid-19-regulasies sal gevolg word. (Foto: Santa Shoebox-projek se Facebookblad.) Elke skoenboks moet die volgende items bevat: Oorweeg die volgende: Gooi alle vloeistowwe, soos skoonheidsmiddels of blaasborrels, in ŉ ritssak sodat die inhoud nie kan lek en die skoenboks bederf nie. Oorweeg dit om ŉ stel ekstra batterye vir speelgoed wat met batterye werk in te sluit, of kies ŉ alternatief wat nie met batterye werk nie. (Foto: Santashoebox.org.za) Die volgende is ŉ lys van dinge wat nie in ŉ Santa Shoebox mag wees nie: Santa Shoebox-projek wil poog om vanjaar weer meer as ŉ miljoen kinders se harte te verbly. Besoek die projek se webwerf vir meer inligting.